Tony Blair

Anthony Charles Lynton Blair () utawi dipuntepangi kanthi asma Tony Blair punika satunggiling mantan Mahamantri Britania Raya (wekdal kalungguhan antawis 2 Mèi 1997 dumugi 27 Juni 2007), First Lord of the Treasury, Mantri Pelayanan Sipil Britania Raya, lan Anggota Parlemèn Britania Raya kanggé laladan pamilihan Sedgefield ing North East England. Panjenenganipun ugi gadhah peran minangka pamimpin Parté Buruh wiwit sédanipun John Smith taun 1994 dumugi taun 2007.

Tigang taun salajengipun, panjenenganipun mbekta Parté Buruh dhumateng tampuk pimpinan sasampunipun 18 taun papréntahan dipunkuwaosi déning Parté Konservatif. Blair punika mantan Mahamantri saking Parté Buruh kanthi wekdal mengku kalungguhan paling dangu, lan satunggal-satunggalipun tiyang ingkang sampun mimpin parté kasebat nglampahi tigang urutan pilihan umum.

Parténipun sampun menangaken swanten mayoritas salebeting Pilihan umum 2005 Britania Raya tanggal 5 Mèi 2005.

Blair naté rawuh dhateng Jakarta tanggal 29 Maret 2006. Kunjungan punika wujud kunjungan pisanan déning Mahamantri Britania Raya dhumateng Asia Kidul-wétan salebeting 21 taun pungkasan. Mahamantri Britania Raya pungkasan ingkang rawuh dhateng Jakarta inggih punika Margaret Thatcher ing taun 1985.

 Titel lan Pangurmatan 

 Anthony Charles Lynton Blair, (1953–1983)
 Anthony Charles Lynton Blair, Esq, MP (1983–1994)
 The Rt Hon Anthony Charles Lynton Blair, MP (1994–2007)
 The Rt Hon Anthony Charles Lynton Blair (2007–)

 Pangurmatan 

 Privy Councillor (1994)

 Karyanipun 

 Blair, Tony (2003). Iraq's Weapons of Mass Destruction: The Assessment of the British Government Diane Publishing, ISBN 0-7567-3102-X
 Blair, Tony (2002). The Courage of Our Convictions Fabian Society, ISBN 0-7163-0603-4
 Blair, Tony (2000). Superpower: Not Superstate? (Federal Trust European Essays) Federal Trust for Education & Research, ISBN 1-903403-25-1
 Blair, Tony (1998). The Third Way: New Politics for the New Century Fabian Society, ISBN 0-7163-0588-7
 Blair, Tony (1998). Leading the Way: New Vision for Local Government Institute for Public Policy Research, ISBN 1-86030-075-8
 Blair, Tony (1997). New Britain: My Vision of a Young Country Basic Books, ISBN 0-8133-3338-5
 Blair, Tony (1995). Let Us Face the Future Fabian Society, ISBN 0-7163-0571-2
 Blair, Tony (1994). What Price Safe Society? Fabian Society, ISBN 0-7163-0562-3
 Blair, Tony (1994). Socialism Fabian Society, ISBN 0-7163-0565-8

 Pranala njawi 

 Situs resmi

Kategori:Mahamantri Britania Raya
Kategori:Artikel mawa basa krama

Kategori:Lair 1953